Document ID: /roh_data/filtered/fineweb-2-filterrobots_roh.jsonl.gz/61439

La cumissiun da l'Uniun europeica vul cumprar 300 milliuns conservas dad in vaccin futur da corona dal concern da farmazia Sanofi. Ils prediscurs sajan vegnids terminads ier, communitgescha la presidenta da la cumissiun Ursula von der Leyen.
Planisà è in contract da basa tenor quel la cumissiun surpiglia ina part dals custs da svilup dal concern e survegn persuenter il dretg da cumprar in tschert dumber da las conservas dal vaccin aifer in tschert temp. Sanofi vul far la dumonda da permissiun per ses vaccin il zercladur che vegn.